ตอนมาถึงก็ทุ่มกว่าแล้วค่ะ โต๊ะในร้านคนเต็มหมดแล้ว เหลือโต๊ะข้างนอกบนฟุตบาทโต๊ะนึงพอดี ตอนแรกคิดว่าจะมียุง แต่ก็ไม่มีนะคะ พอสั่งอาหารเสร็จต้องรออีกพักนึงกว่าแม่ครัวจะเริ่มทำของที่เราสั่ง ก็คือข้าวต้มปลาเก๋าค่ะ ชามละ120บาท ระหว่างรอก็มีน้ำจิ้มกับพริกและกระเทียมมาให้ปรุงก่อน พอได้ทานแล้วรู้สึกดีมากค่ะ ปลาสดใช้ได้ กลมกล่อมแทบไม่ต้องปรุงเลย แต่เนื้อปลาบางชิ้นก็จืดไป กินคู่กับน้ำจิ้มกำลังดีเลยค่ะ พอเช็คบิลเขาก็จะเอาสับปะรดให้ทานอีกหนึ่งจานด้วยค่า